OpenLLM-France/wikimedia huggingface dataset:
# Leonid Gofshtein

Leonid Gofshtein (també conegut pel seu nom en hebreu: Zvulon Gofshtein; Kíiv, 21 d'abril de 1953 - Israel, desembre de 2015) fou un jugador d'escacs jueu israelià d'origen soviètic, que té el títol de Gran Mestre des de 1993.
A la llista d'Elo de la FIDE de desembre de 2014, hi tenia un Elo de 2483 punts, cosa que en feia el jugador número 28 (en actiu) d'Israel. El seu màxim Elo va ser de 2580 punts, a la llista de gener de 2000 (posició 139 al rànquing mundial).

## Resultats destacats en competició

El 1999 empatà als llocs 1r-5è amb Mikhaïl Gurévitx, Aleksandar Berelovich, Serguei Tiviàkov i Rustam Kassimdjanov al torneig obert de Hoogeveen. El 2000 fou segon al torneig internacional de Tel-Aviv i empatà als llocs 2n-6è amb Roman Slobodjan, Ventzislav Inkiov, Giorgi Bagaturov i Stefan Djuric al Festival d'Escacs d'Arco (el campió fou Vladímir Tukmàkov). El 2004 va empatar als llocs 1r-3r amb Michael Roiz i Ievgueni Naier al festival d'escacs d'Ashdod. El 2006, empatà als llocs 2n-5è amb Slavko Cicak, José González García i Josep Manuel López Martínez al VIII Obert de Sants.

### Participació en competicions per equips

Va participar, representant Israel, a la 30a olimpíada a Manila 1992.

## Notes i referències

* ↑ «Nota biogràfica de Leonid Gofshtein» (en anglès). Chessgames.com. [Consulta: 11 desembre 2013].
* ↑ «"Rànquing d'escaquistes per federació: Israel"» (en anglès). lloc web de la FIDE. [Consulta: 29 desembre 2014].
* ↑ Posició al rànquing mundial i evolució Elo de Leonid Gofshtein «benoni.de» (en alemany). Arxivat de l'original el 2013-12-14. [Consulta: 11 desembre 2013].
* ↑ Crowther, Mark. «TWIC 258: VAM Chess Tournament» (en anglès). London Chess Center, 25-10-1999. Arxivat de l'original el 2011-09-30. [Consulta: 24 maig 2010].
* ↑ Crowther, Mark. «TWIC 282: Tel Aviv International» (en anglès). London Chess Center, 03-04-2000. Arxivat de l'original el 2012-04-01. [Consulta: 24 maig 2010].
* ↑ «The Arco Chess Festival». Chess.gr. Arxivat de l'original el 2015-09-23. [Consulta: 21 octubre 2014].
* ↑ Crowther, Mark. «TWIC 531: 2nd Ashdod Chess Festival». London Chess Center, 10-01-2005. [Consulta: 24 maig 2010].
* ↑ Crowther, Mark. «TWIC 617: VIII Sants Open» (en anglès). London Chess Center, 04-09-2006. [Consulta: 25 maig 2010].
* ↑ «Men's Chess Olympiads: Leonid Gofshtein». OlimpBase. Arxivat de l'original el 2012-09-23. [Consulta: 22 maig 2011].
# Adolphe Goemaere

Adolphe Joseph Henri Goemaere (Saint-Josse-ten-Noode, Regió de Brussel·les, 7 de maig de 1895 - Knokke, Flandes Occidental, 12 de setembre de 1970) va ser un jugador d'hoquei sobre herba belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze com a membre de l'equip belga en la competició d'hoquei sobre herba.
Vuit anys més tard, als Jocs d'Amsterdam, finalitzà en quarta posició en la competició d'hoquei sobre herba.

## Referències

* 1 2 «Adolphe Goemaere Olympic Results». sports-reference.com. Arxivat de l'original el 18 d'abril 2020. [Consulta: 2 agost 2017].
# Eugen Addor

Eugen Addor (mil·lenni II) va ser un tirador suís que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en la competició de rifle militar, bocaterrosa per equips del programa de tir.

## Referències

* ↑ «Eugen Addor Olympic Results». sports-reference.com. Arxivat de l'original el 2 d’octubre 2015. [Consulta: 17 abril 2018].
# Forma de Jacobi

En matemàtiques, una forma de Jacobi és una forma autòmorfica del grup de Jacobi, que és el producte semidirecte del grup simplèctic Sp(n;R) i el grup de Heisenberg $H_{R}^{(n,h)}$. La teoria va ser estudiada sistemàticament per primera vegada per Eichler i Zagier (1985).

## Definició

Una forma de Jacobi de nivell 1, pes k i índex m és una funció $\phi (\tau ,z)$ de dues variables complexes (amb τ en el semiplà superior) de tal manera que
* $\phi \left({\frac {a\tau +b}{c\tau +d}},{\frac {z}{c\tau +d}}\right)=(c\tau +d)^{k}e^{\frac {2\pi imcz^{2}}{c\tau +d}}\phi (\tau ,z){\text{ per a }}{a\ b \choose c\ d}\in SL_{2}(Z)$
* $\phi (\tau ,z+\lambda \tau +\mu )=e^{-2\pi im(\lambda ^{2}\tau +2\lambda z)}\phi (\tau ,z)$ per a tots els enters λ μ.
* $\phi$ és una expansió de Fourier
       $\phi (\tau ,z)=\sum _{n\geq 0}\sum _{r^{2}\leq 4mn}c(n,r)e^{2\pi i(n\tau +rz)}.$

## Exemples

Els exemples de dues variables inclouen les funcions theta de Jacobi, la funció ℘ de Weierstrass i els coeficients de Fourier-Jacobi de les formes modulars de Siegel de gènere 2. Els exemples amb més de dues variables inclouen caràcters d'algunes representacions irreductibles de major pes de les àlgebres de Kac-Moody afins. Les formes meromòrfiques de Jacobi apareixen en la teoria de les formes modulars de Mock.

## Referències

* ↑ Martin, Eichler; Don, Zagier «The theory of Jacobi forms» (en anglès). Birkhäuser Boston [Boston, MA], 55, 1985. DOI: 10.1007/978-1-4684-9162-3.
# Johannes van Dijk

Johannes Wilhelmus Maria van Dijk (Amsterdam, 4 de juliol de 1868 – Amsterdam, 25 d'agost de 1938) va ser un remer neerlandès que va competir cavall del segle xix i el segle xx. Posteriorment va ser metge.
El 1900 va prendre part en els Jocs Olímpics de París, on guanyà una medalla de bronze en la prova de vuit amb timoner com a membre de l'equip Minerva Amsterdam.

## Referències

* 1 2 «Johannes van Dijk Olympic Results». sports-reference.com. Arxivat de l'original el 14 de desembre 2012. [Consulta: 19 setembre 2015].
# Joseph De Combe

Joseph De Combe (Anvers, 19 de juny de 1901 - Anvers, 28 de desembre de 1965) va ser un nedador i waterpolista belga que va competir durant la dècada de 1920 i 1930.
El 1924 va prendre part en els Jocs Olímpics de París, on va disputar la competició de waterpolo, en què guanyà la medalla de plata. En aquests mateixos Jocs disputà la prova dels 200 metres esquena del programa de natació, en què també guanyà la medalla de plata. Quatre anys més tard, als Jocs d'Amsterdam, disputà sense sort, la prova dels 200 metres esquena del programa de natació. La seva tercera i darrera participació en uns Jocs Olímpics fou el 1936, a Berlín, on guanyà la medalla de bronze en la competició de waterpolo.
A nivell nacional destaquen vuit campionats nacionals dels 200 metres esquena, el 1922, 1923, 1924, 1928, 1929, 1931, 1935 i 1938.

## Referències

* 1 2 3 4 «Joseph De Combe Olympic Results». sports-reference.com. Arxivat de l'original el 28 de gener 2012. [Consulta: 7 gener 2017].
# Adolphe Reymond

Adolphe Reymond (Berlingen, 4 de setembre de 1896 - Berlingen, 7 de març de 1976) fou un futbolista suís, que jugava com a defensa, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de futbol. Pel que fa a clubs, defensà els colors del Servette FC (1924-1926). Amb la selecció nacional jugà 11 partits entre 1924 i 1925, en què no marcà cap gol.

## Referències

* ↑ «Adolphe Reymond Olympic Results». sports-reference.com. Arxivat de l'original el 17 de desembre 2012. [Consulta: 29 abril 2018].
* ↑ Adolphe Reymond - eu-football.info (anglès)
* ↑ Adolphe Reymond - national-football-teams.com
# Fleetwood Varley

Fleetwood Ernest Varley (Londres, 12 de juliol 1862 – Marylebone, Londres, 26 de març de 1936) va ser un tirador anglès que va competir a cavall del segle xix i del segle xx.
El 1908 va prendre part en els Jocs Olímpics de Londres, on guanyà una medalla de plata en la prova de rifle militar per equips. En les altres dues proves del programa de tir que disputà no obtingué bons resultats.

## Referències

* ↑ «Fleetwood Varley Olympic Results». sports-reference.com. Arxivat de l'original el 20 d’octubre 2013. [Consulta: 16 abril 2016].
# Patinatge artístic als Jocs Olímpics d'hivern de 2006

Als Jocs Olímpics d'Hivern de 2006 celebrats a la ciutat de Torí (Itàlia) es disputaren quatre proves de patinatge artístic sobre gel, una en categoria masculina, una altra en categoria femenina i dues en categoria mixta per parelles.
Les proves es disputaren entre els dies 11 i 23 de febrer de 2006 a les instal·lacions del Torino Palavela. Hi participaren un total de 147 patindors, entre ells 74 homes i 73 dones, de 35 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual Detalls | Evgeni Plushenko | Stéphane Lambiel | Jeffrey Buttle |

### Categoria femenina

| Prova | Or | Argent | Bronze |
| Individual Detalls | Shizuka Arakawa | Sasha Cohen | Irina Slutskaya |

### Categoria mixta

| Prova | Or | Argent | Bronze |
| Parelles Detalls | Rússia Tatiana Totmianina Maxim Marinin | R.P. de la Xina Zhang Dan Zhang Hao | R.P. de la Xina Shen Xue Zhao Hongbo |
| Dansa Detalls | Rússia Tatiana Navka Roman Kostomarov | Estats Units Tanith Belbin Benjamin Agosto | Ucraïna Elena Grushina Ruslan Goncharov |

## Medaller

| Posició | País | | | | Total |
| 1 | Rússia | 3 | 0 | 1 | 4 |
| 2 | Japó | 1 | 0 | 0 | 1 |
| 3 | Estats Units | 0 | 2 | 0 | 2 |
| 4 | R.P. de la Xina | 0 | 1 | 1 | 2 |
| 5 | Suïssa | 0 | 1 | 0 | 1 |
| 6 | Canadà | 0 | 0 | 1 | 1 |
| 6 | Ucraïna | 0 | 0 | 1 | 1 |
| Total | Total | 5 | 3 | 4 | 12 |

## Enllaços externs

* (anglès) Programa oficial Arxivat 2012-09-03 a Wayback Machine.
# Metaurus

* No s'ha de confondre amb Metaure.
Metaurus (en llatí Metaurus, en grec antic Μέταυρος) era un riu de Brútium que desaiguava a la mar Tirrena i corria entre Medma i el promontori d'Escil·les.
En parlen Plini el Vell i Estrabó i correspon al modern riu Marro. Probablement tenia la ciutat de Metaurum a la seva desembocadura.

## Referències

* ↑ Plini el Vell. Naturalis Historia, III, 5
* ↑ Estrabó. Geografia, VI, 256
* ↑ Smith, William (ed.). «2. Metaurus». Dictionary of Greek and Roman Geography (1854). [Consulta: 28 gener 2022].
# John Brockway

John Brockway (Bristol, 8 d'octubre de 1928 - Newport, 26 de juliol de 2009) fou un nedador gal·lès, especialista en esquena, que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu, el 1948, 1952 i 1956. El millor resultat el va obtenir als Jocs de Londres de 1948, quan fou setè en els 100 metres esquena, mentre en edicions posteriors no aconseguí classificar-se per a la final.
En el seu palmarès destaca una medalla de bronze en els 100 metres esquena al Campionat d'Europa de natació de 1950 i una medalla d'or i una de plata en els 110 iardes tanques dels Jocs de l'Imperi Britànic de 1954 i 1950 respectivament. Fou el primer nedador gal·lès en guanyar una medalla d'or en aquests Jocs. També guanyà set títols nacionals britànics de l'AAA (1948, 1949, 1950, 1951, 1953, 1954, 1955) i vuit campionats gal·lesos, sempre en proves d'esquena.

## Referències

* 1 2 John Brockway a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «William J. Brockway | Commonwealth Games Federation» (en anglès). Arxivat de l'original el 2021-07-31. [Consulta: 3 novembre 2020].
# Joseph Harris

Joseph Harris (Hamilton, 2 d'octubre de 1912 - valor desconegut, 1974) va ser un remer canadenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la competició del vuit amb timoner del programa de rem. Quatre anys més tard, als Jocs de Berlín, quedà eliminat en sèries en la mateixa prova.

## Referències

* 1 2 «Joe Harris Olympic Results». sports-reference.com. Arxivat de l'original el 18 d’abril 2020. [Consulta: 21 gener 2019].
# Adam Tomasiak

Adam Tomasiak (Biesal, 15 de febrer de 1953) és un remer polonès, ja retirat, que va competir durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on fou vuitè en la prova del quatre amb timoner. Quatre anys més tard, als Jocs de Moscou, disputà dues proves del programa de rem. Guanyà la medalla de bronze en la prova del quatre amb timoner, formant equip amb Grzegorz Stellak, Grzegorz Nowak, Ryszard Stadniuk i Ryszard Kubiak, mentre en el vuit amb timoner fou novè.
En el seu palmarès també destaca una medalla de bronze al Campionat del Món de rem de 1978, i nou campionats nacionals en el dos, quatre i vuit amb timoner entre 1974 i 1983.

## Referències

* ↑ «Olympedia – Adam Tomasiak». [Consulta: 16 juliol 2022].
* ↑ «Adam Tomasiak – Polski Komitet Olimpijski» (en polonès). [Consulta: 16 juliol 2022].
# George Beattie

George Beattie (Mont-real, Quebec, 28 de maig de 1877 – ?) va ser un tirador canadenc que va competir durant el primer quart del segle xx. Va participar en tres edicions dels Jocs Olímpics, sempre en proves de fossa olímpica.
Els primers Jocs foren els de Londres de 1908, on guanyà dues medalles de plata, en Fossa olímpica individual i fossa olímpica per equips.
El 1920, als Jocs d'Anvers fou cinquè en fossa olímpica per equips. També disputà la prova individual, però es desconeix la posició exacta en què finalitzà.
El 1924, a París, guanyà una nova medalla de plata en la prova de fossa olímpica per equips, mentre fou sisè en la prova individual.

## Referències

* 1 2 3 «George Beattie Olympic Results». sports-reference.com. Arxivat de l'original el 8 de juliol 2017. [Consulta: 5 maig 2016].
# Lychnostatis

Lychnostatis és un museu a l'aire lliure a Creta. És una institució privada fundada el juliol de 1992 i que va començar a actuar com a museu el març de 1994 amb una associació i un comitè científic i un organitzatiu. Els seus fons estan formats per múltiples objectes: des de brodats a objectes agrícoles, herbes, plantes, fruites i altres, que els visitants poden tocar i fins i tot tastar. El seu origen fou la col·lecció privada de Giorgios Markakis, professor d'oftalmologia i escriptor, reunida durant 30 anys, i organitzada per exhibició entre 1986 i 1992 per cinc membres de la seva família i alguns voluntaris. La zona del museu, prop de Càndia, seguint les teories de Markakis, fou construïda en fusta i pedra i no es van utilitzar buldòzers ni màquines de cap mena.

## Referències

* ↑ «Ministeri de Cultura de Grècia» (en anglès). [Consulta: 18 febrer 2011].

## Enllaços externs

* Lychnostatis - Lloc web oficial
# Narix

* No s'ha de confondre amb Narix (Daguestan).
Nàrix (en llatí Narycus o Naryx o Narycium; en grec antic Νάρυκος o Νάρυξ) era una ciutat de la Lòcrida Opúncia que tenia la fama de ser el lloc de naixement d'Àiax el Petit, fill d'Oileu, rei de la Lòcrida, segons diu Estrabó. Era a la frontera amb la Fòcida.
L'any 395 aC el cap beoci Ismènies de Tebes va fer una expedició a la Fòcida i va derrotar els focis, Nàrix, diu Diodor de Sicília. El 352 aC un comandant focidi anomenat Faïl·los va ocupar la ciutat.
Era al lloc de les modernes Tálanda o Kalapódhi.
Locres del Brútium era suposadament una colònia de Nàrix, i els seus habitant rebien també el nom de naricis, diuen Virgili, a les Geòrgiques, i Plini el Vell a la Naturalis Historia.

## Notes

* ↑ Segons Plini el Vell
* ↑ Segons Estrabó
* ↑ Segons Esteve de Bizanci

## Referències

* ↑ Smith, William (ed.). «Narycus». Dictionary of Greek and Roman Geography (1854). [Consulta: 18 juliol 2021].
# John Kennedy (remer)

John Kennedy (Filadèlfia, 19 de maig de 1900 - Lakewood, setembre 1971) fou un remer estatunidenc que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la prova del quatre amb timoner del programa de rem. N'era el timoner.

## Referències

* ↑ «John Kennedy Olympic Results». sports-reference.com. Arxivat de l'original el 13 de desembre 2012. [Consulta: 17 gener 2018].
# Alexis Gianko Cabrera Pino

Alexis Gianko Cabrera Pino (Matanzas, Cuba, 25 de desembre de 1976), és un jugador d'escacs que té el títol de Gran Mestre des de 2004. Cabrera va jugar sota bandera cubana, en el període de 2002 a 2008 va representar Colòmbia, i representa actualment Espanya.
A la llista d'Elo de la FIDE del juliol de 2022, hi tenia un Elo de 2473 punts, cosa que en feia el jugador número 30 de l'estat espanyol. El seu màxim Elo va ser de 2546 punts, a la llista de maig de 2013 (posició 513 al rànquing mundial).

## Resultats destacats en competició

El 2003 va guanyar el VIII Magistral Vila de Benasc. El maig de 2012 va guanyar el XIV Obert Internacional Vila de Salou, superant en mig punt Serhí Fedortxuk.

## Notes i referències

* ↑ «Nota biogràfica» (en castellà). ajedrezvalenciano, 2011. [Consulta: 11 maig 2014].
* ↑ «Nota biogràfica de Alexis Gianko Cabrera Pino» (en anglès). Chessgames.com. [Consulta: 11 maig 2014].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 24 juliol 2022].
* ↑ Posició al rànquing mundial i evolució Elo d'Alexis Gianko Cabrera Pino «benoni.de» (en alemany). Arxivat de l'original el 2014-05-12. [Consulta: 11 maig 2014].
* ↑ «Fulletó de l'edició de 2010 de l'obert Vila de Benasc, amb el quadre històric de guanyadors entre 1981 i 2009». Fulletó del Torneig d'escacs de Benasc, 2010. Arxivat de l'original el 19 de desembre 2011 [Consulta: 22 setembre 2018].
* ↑ «XIV Obert Vila de Salou 2012» (en castellà). chessdom, 11-05-2012. Arxivat de l'original el 2014-05-13. [Consulta: 11 maig 2014].
# Adolf Nilsen

Adolf Gustinius Nilsen (Stavanger, Rogaland, 6 de juliol de 1891 - Westminster, Colorado, octubre de 1983) va ser un remer noruec que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició del vuit amb timoner del programa de rem.

## Referències

* ↑ «Adolf Nilsen Olympic Results». sports-reference.com. Arxivat de l'original el 18 d'abril 2020. [Consulta: 8 octubre 2017].
# Malik Bahadur

Malik Bahadur (Melk Bahadur) fou un amir d'Amir Husayn (segle XIV) que va combatre contra Tamerlà.
En la darrera invasió dels jats el 1365, Amir Husayn immediatament va mobilitzar tropes dirigides per Zinde Hasham Apardi, Pulad Bugha i Malik Bahadur que foren enviades a Tamerlà. Va participar en la lluita contra els jats i va dirigir o codirgir l'avantguarda a la batalla dels Tolls o Laï (1365). Després va seguir servint a Amir Husayn. El 1366 Husayn va enviar el seu fill Abdallah ibn Husayn i a Malik Bahadur amb una carta per Tamerlà en que declarava la seva amistat amb Timur i li demanava confiar en ell. Timur, que estava acampat a Ifun, al sud de la Derbend Aheny (Porta de Ferro), es va negar a obrir la carta i va anunciar que entre els dos homes nomes hi havia l'espasa. El 1366 Amir Husayn va reunir un exèrcit de dotze mil homes que va enviar contra Karshi sota ordres de Musa Taychi'ut i Malik Bahadur. Karshi fou ocupada. Malik Bahadur hi va portar cinc mil homes de reforç. Però Tamerlà la va reconquerir per sorpresa al cap de poc. Quan es va saber que Timur havia pres Karshi per sorpresa, amir Musa Taychi’ut i Malik Bahadur van agafat els 12000 cavalls i es van dirigir a la fortalesa i la van rodejar i assetjar.
El 1367 Malik Bahadur manava l'avantguarda de Husayn, de tres mil homes, acampada a la plana de Surengeran. Després de dispersar a les forces de Jahan Xah i de fer molt de botí, Tamerlà es va aturar al poble d'Azuk, per refrescar la tropa i els animals i van passar la nit allí i al dia següent van marxar contra la divisió manada per Malik Bahadur, que estava a Surengeran; va formar l'exèrcit en tres divisions, agafant ell mateix el comandament de l'avantguarda i deixant a Ky Khuseru el de la rereguarda. Malik Bahadur, pensant que es tractava d'un exèrcit molt més fort del que eren, es va retirar, arribant a la nit al campament de Husayn. El 1368 hi va haver un acord entre Husayn i Tamerlà i el 1369 quan la lluita es va reprendre, els amirs de Husayn van començar a desertar. No s'esmenta mes a Malik Bahadur.

## Referències

* ↑ Yazdi Sharaf al-Din Ali, Zafarnama, Trad. Francesa de Petis de la Croix sota el títol “Histoire de Timur Bec”, I, 12
* 1 2 3 An autobiographic relat of the life of emperor Timur, per Charles Stewart
# Hans Egli

Hans Egli va ser un tirador suís que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de bronze en la prova de pistola militar, 30 metres per equips; mentre en la de pistola lliure, 50 metres per equips fou novè.

## Referències

* ↑ «Hans Egli Olympic Results». sports-reference.com. Arxivat de l'original el 18 d’abril 2020. [Consulta: 18 novembre 2017].
# Patinatge de velocitat als Jocs Olímpics d'hivern de 2006 - 1.000 metres masculins

Als Jocs Olímpics d'Hivern de 2006 celebrats a la ciutat de Torí (Itàlia) es disputà una prova de patinatge de velocitat sobre gel sobre una distància de 1.000 metres en categoria masculina que formà part del programa oficial dels Jocs.
La prova es disputà el dia 18 de febrer de 2006 a les instal·lacions de l'Oval Lingotto de la ciutat de Torí. Hi participaren un total de 41 patinadors de velocitat de 13 comitès nacionals diferents.

## Resum de medalles

| Or | Argent | Bronze |
| Shani Davis | Joey Cheek | Erben Wennemars |

## Resultats

| Pos. | Nom | CON | Temps | Dif. |
| 1 | Shani Davis | Estats Units | 1:08.89 | |
| 2 | Joey Cheek | Estats Units | 1:09.16 | +0.27 |
| 3 | Erben Wennemars | Països Baixos | 1:09.32 | +0.43 |
| 4 | Lee Kyou-Hyuk | Corea del Sud | 1:09.37 | +0.48 |
| 5 | Jan Bos | Països Baixos | 1:09.42 | +0.53 |
| 6 | Chad Hedrick | Estats Units | 1:09.45 | +0.56 |
| 7 | Yevgeny Lalenkov | Rússia | 1:09.46 | +0.57 |
| 8 | Stefan Groothuis | Països Baixos | 1:09.57 | +0.68 |
| 9 | Casey Fitzrandolph | Estats Units | 1:09.59 | +0.70 |
| 10 | Dmitry Dorofeyev | Rússia | 1:09.74 | +0.85 |
| 11 | Jeremy Wotherspoon | Canadà | 1:09.76 | +0.87 |
| 12 | Beorn Nijenhuis | Països Baixos | 1:09.85 | +0.96 |
| 13 | Konrad Niedzwiedzki | Polònia | 1:09.95 | +1.06 |
| 14 | Mikael Flygind Larsen | Noruega | 1:10.13 | +1.24 |
| 15 | Alexey Proshin | Rússia | 1:10.14 | +1.25 |
| 16 | Francois Olivier Roberge | Canadà | 1:10.20 | +1.31 |
| 17 | Choi Jae-Bong | Corea del Sud | 1:10.23 | +1.34 |
| 18 | Petter Andersen | Noruega | 1:10.38 | +1.38 |
| 19 | Denny Morrison | Canadà | 1:10.44 | +1.44 |
| 20 | Yusuke Imai | Japó | 1:10.48 | +1.59 |
| 21 | Aleksandr Kibalko | Rússia | 1:10.50 | +1.61 |
| 22 | Lee Kang Seok | Corea del Sud | 1:10.52 | +1.63 |
| 23 | Even Wetten | Noruega | 1:10.57 | +1.68 |
| 24 | Mun Joon | Corea del Sud | 1:10.66 | +1.77 |
| 25 | Janne Hanninen | Finlàndia | 1:10.83 | +1.94 |
| 26 | Mika Poutala | Finlàndia | 1:11.03 | +2.14 |
| 27 | Takaharu Nakajima | Japó | 1:11.10 | +2.21 |
| 28 | Takahiro Ushiyama | Japó | 1:11.21 | +2.32 |
| 29 | Steven Elm | Canadà | 1:11.36 | +2.47 |
| 30 | Maurizio Carnino | Itàlia | 1:11.44 | +2.55 |
| 31 | Pekka Koskela | Finlàndia | 1:11.45 | +2.56 |
| 32 | Keiichiro Nagashima | Japó | 1:11.78 | +2.89 |
| 33 | An Weijiang | R.P. de la Xina | 1:11.80 | +2.91 |
| 34 | Yu Fengtong | R.P. de la Xina | 1:11.90 | +3.01 |
| 35 | Zhang Zhongqi | R.P. de la Xina | 1:12.29 | +3.40 |
| 36 | Aleksandr Zhigin | Kazakhstan | 1:12.36 | +3.47 |
| 37 | Risto Rosendahl | Finlàndia | 1:12.60 | +3.71 |
| 38 | Lu Zhuo | R.P. de la Xina | 1:12.69 | +3.80 |
| 39 | Maciej Ustynowicz | Polònia | desqualificat | - |
| 39 | Ermanno Ioriatti | Itàlia | desqualificat | - |
| 39 | Erik Zachrisson | Suècia | desqualificat | - |
# Pandòsia

«Pandòsia» té aquests significats:
Nom de tres antigues ciutats d'origen grec, dues a Itàlia i una a Epir:
* Pandòsia (Brútium), ciutat del Brútium
* Pandòsia (Lucània), ciutat de Lucània
* Pandòsia (Epir), ciutat de Tespròcia